b'\n_START_ARTICLE_\nLevinas Benigsenas\n_START_SECTION_\nBiografija\n_START_PARAGRAPH_\nBaronas, kil\xc4\x99s i\xc5\xa1 Hanoverio didik\xc5\xb3, Levino Fridricho Beningseno s\xc5\xabnus, nuo 1814\xc2\xa0m. grafas. Nuo 1773\xc2\xa0m. tarnavo Rusijos imperijos kariuomen\xc4\x97je, kariavo prie\xc5\xa1 turkus. 1787\xc2\xa0m. paskirtas Iziumo husar\xc5\xb3 pulko vadu. 1792\xc2\xa0m. dalyvavo Rusijos karini\xc5\xb3 jungini\xc5\xb3, kurie r\xc4\x97m\xc4\x97 Targovicos konfederatus, kautyn\xc4\x97se su Lietuvos Did\xc5\xbeiosios Kunigaik\xc5\xa1tyst\xc4\x97skariuomene prie Myriaus ir Nesvy\xc5\xbeiaus. Per 1794\xc2\xa0m. sukilim\xc4\x85 vieno i\xc5\xa1 rus\xc5\xb3 jungini\xc5\xb3, kurie Sal\xc5\xb3 kautyn\xc4\x97se atst\xc5\xabm\xc4\x97 J. Jasinskio rinktin\xc4\x99, v\xc4\x97liau, plaukte persik\xc4\x97l\xc4\x99 per Nemun\xc4\x85 ties Alytumi ir sumu\xc5\xa1\xc4\x99 tokio netiketumo nelaukusius lietuvius, u\xc5\xbe\xc4\x97m\xc4\x97 Vilni\xc5\xb3 ir Kaun\xc4\x85, vad\xc5\xb3. 1794\xc2\xa0m. generolas majoras._NEWLINE_1796\xc2\xa0m. kartu su armija, kuriai vadovavo Valerijanas Zubovas, dalyvavo kare su Persija, pasi\xc5\xbeym\xc4\x97jo paimant Derbento tvirtov\xc4\x99. 1798\xc2\xa0m. generolas leitenantas, bet 1798\xc2\xa0m. rugpj\xc5\xab\xc4\x8dio 30 d., patek\xc4\x99s \xc4\xaf naujojo caro pavelo I nemalon\xc4\x99, i\xc5\xa1\xc4\x97jo \xc4\xaf atsarg\xc4\x85._NEWLINE_1801\xc2\xa0m. kovo 23 d. r\xc5\xabm\xc5\xb3 perversmo, kuriame buvo nu\xc5\xbeudytas imperatorius Pavelas I, dalyvis, o kaip ra\xc5\xa1\xc4\x97 atsiminimuose Platonas Zubovas, perversmo iniciatorius. Po perversmo v\xc4\x97l priimtas \xc4\xaf tarnyb\xc4\x85 ir i\xc5\xa1si\xc5\xb3stas \xc4\xaf garbing\xc4\x85 tremt\xc4\xaf. 1801\xc2\xa0m. liepos m\xc4\x97n.\xc2\xa0\xe2\x80\x93 1806\xc2\xa0m. spalio m\xc4\x97n. Vilniaus generalgubernatorius. Pasi\xc5\xbeym\xc4\x97jo, kad apribojo vietos bajor\xc5\xb3 teises. 1802\xc2\xa0m. kavalerijos generolas. Per 1806\xe2\x80\x931807\xc2\xa0m. Rusijos ir Pr\xc5\xabsijos kar\xc4\x85 su Pranc\xc5\xabzija korpuso vadas, v\xc4\x97liau kariuomen\xc4\x97s vyr. vadas. Prie Pr\xc5\xabs\xc5\xb3 Yluvos sumu\xc5\xa1\xc4\x97 Napoleono kariuomen\xc4\x99. 1812\xc2\xa0m. rugpj\xc5\xab\xc4\x8dio\xc2\xa0\xe2\x80\x93 lapkri\xc4\x8dio m\xc4\x97n. kariuomen\xc4\x97s generalinio \xc5\xa1tabo vir\xc5\xa1ininkas (d\xc4\x97l intrig\xc5\xb3 prie\xc5\xa1 M. Kutuzov\xc4\x85 atleistas). Ta\xc4\x8diau apdovanotas brilijantiniais \xc5\xbeenklais prie \xc5\xa0v. Andrejaus ordino ir 100 t\xc5\xabkst. rubli\xc5\xb3. 1813\xc2\xa0m. rezervin\xc4\x97s armijos, suformuotos Lenkijoje, vadas. 1813\xc2\xa0m. spalio 1 d. jo vadovaujama Lenk\xc5\xb3 armija prie Drezdeno sumu\xc5\xa1o pranc\xc5\xabz\xc5\xb3 mar\xc5\xa1alo Sen-Siro korpus\xc4\x85 ir dalyvavo Leipcigo m\xc5\xab\xc5\xa1yje. U\xc5\xbe tai apdovanotas grafo titulu ir dvarais Rusijoje. Po Pary\xc5\xbeiaus taikos apdovanotas 1-ojo laipsnio \xc5\xa0v. Georgijaus ordinu ir paskirtas 2-osios armijos vadu. 1818\xc2\xa0m. atleistas i\xc5\xa1 tarnybos gr\xc4\xaf\xc5\xbeo \xc4\xaf Hanover\xc4\xaf.'